LECTURA DEL CONTE “EL TACTE PERDUT” A LA BIBLIOTECA MUNICIPAL | Escola Lluçanès\n← EXPLIQUEM CONTES ALS ALUMNES DE LA LLAR D’INFANTS MUNICIPAL\nBICICLETADA FAMILIAR ORGANITZADA PER L’AMPA: “JUNTS EDUQUEM, JUNTS FEM ESCOLA” →\nCreadors, escriptors i il·lustradors del conte “EL TACTE PERDUT” amb l’actriu Lali Barenys a la biblitoeca municipal.\nDijous dia 30 d’abril de 2015 els nens i nenes de Cicle Inicial, 4t i 6è de l’escola vam anar a la Biblioteca Municipal de Prats de Lluçanès per llegir i presentar el conte “EL TACTE PERDUT“. Una història que ens parla de sentiments, emocions i valors com el respecte i l’acceptació de la diferència i que ha estat creada pels alumnes de 4t de l’escola dins del projecte de l’actriu Lali Barenys “TALLER DE CONTES PER LA PAU“.\nGaudint conjuntament de les il·lustracions un cop acabada la lectura.\nUn cop creat pels nens i nenes de 4t, els alumnes de sisè el van redactar i, finalment, els alumnes de Cicle Inicial van ser els encarregats de d’afegir-hi la part artística creant unes boniques il·lustracions que anaven mostrant mentre els alumnes anaven llegint la història davant l’atenta mirada de tots aquells familiars i altres persones que ens van poder acompanyar.\nA tots…moltes gràcies i, felicitats també a tots els nens i nenes i a la Lali pel gran treball realitzat tan abans, durant com després de l’activitat.\nLali Barenys explicant a tots els assistents el procés de creació del conte.\nTot seguit podeu gaudir de l’enregistrament en vídeo de la seva presentació i lectura a la biblioteca.\nUs mostrem també el conte per tal que el pugueu llegir, explicar i reflexionar conjuntament amb els vostres fills/es:\nMés fotografies de l’activitat:\nAquest article s'ha publicat dins de activitats, alumnes, poble, Projectes, sortides, Valors i etiquetat amb biblioteca, contes, lectura, projectes. Afegiu a les adreces d'interès l'enllaç permanent.


Alexis Sánchez: primer doblet en 70 minuts jugats - FC Barcelona\nHomeFutbolPrimer EquipNotíciesAlexis Sánchez: primer doblet en 70 minuts jugats\nAlexis Sánchez: primer doblet en 70 minuts jugats\nEl davanter xilè ha trencat el partit contra el Rayo amb dos gols a la primera part, el primer de bella factura No marcava des de la segona jornada, el dia del seu debut oficial al Camp Nou contra el Vila-real Els mitjans de comunicació xilens, rendits al seu compatriota\nAlexis Sánchez ha estat un dels indiscutibles protagonistes del Barça-Rayo. L'atacant xilè ha desencallat el matx amb un autèntic golàs: al minut 29 ha rebut la pilota a l'interior de l'àrea, ha retallat un defensa i l'ha col·locat amb efecte tan col·locada que ha entrat picant al pal. Poc més tard, al 40, ha recollit una altra esfèrica en bona posició, entrant per l'esquerra, i ha batut el porter Cobeño amb un toc subtil amb l'exterior del peu dret.\nAl marge de les dues dianes, Alexis s'ha mostrat molt actiu, al principi per la banda dreta i sobretot per l'esquerra. L'afició l'ha acomiadat amb una sonora ovació al minut 70, quan ha estat substituït per Adriano.\nTres gols al campionat\nEl xilè s'havia estrenat al Camp Nou en el seu debut oficial a casa, el 28 d'agost. Aquell dia es va apuntar el tercer de la golejada per 5-0 contra el Vila-real. La bona ratxa es va trencar en la jornada següent, en què es va lesionar de gravetat a Anoeta. Reapareixeria l'1 de novembre a Praga i des de llavors ha anat entrat de mica en mica a l'equip.\nRessò a Sudamèrica\nEl primer doblet d'Alexis amb el Barça ràpidament ha traspassat fronteres. A la seva Xile natal, el portal emol.com titulava la crònica del matx amb un 'Alexis compleix la seva millor actuació a Barcelona amb dos gols'.\nLaTercera.com, per la seva part, afirma que que a vint minuts per acabar “Sánchez va ser reemplaçat i va rebre els aplaudiments dels aficionats catalans, que li agraïen haver transformat un partit complicat en una golejada” i Chilevision subratlla els dos gols d’Alexis en una altra gran nit del Barça”.\nD'altra banda, a l'Argentina el diari 'Olé' encapçalava 'Maravillas Barcelona', mentre que 'Clarín' afirma que 'Messi dijo presente en la goleada del Barcelona'. El '10', segons els seus compatriotes, ha estat fonamental juntament amb el xilè en aquest pòquer del Barça al Rayo Vallecano.


El Purito brilla i guanya l’etapa del Tour\nEl ciclista català, de 36 anys, fa un sec demarratge en l'anomenat mur de l'Huy i s'imposa als favorits en la tercera jornada de la ronda francesa\nVa arribar avisant que es trobava en una gran forma. I la primera ocasió que ha tingut no l’ha desaprofitat. Joaquim ‘Purito’ Rodríguez ha guanyat l’etapa del Tour amb una fuetada seca en l’últim quilòmetre que ha deixat la resta de corredors enrere. El ciclista català ha preferit mantenir-se en un segon pla a l’iniciar-se l’ascens final, curt però picadíssim (amb percentatges del 14%), anomenat el mur d’Huy, i quan les rampes han estat més dures s’ha desempallegat de tothom, inclòs els favorits Cristopher Froome -que és el nou líder- i Alberto Contador, ara vuitè a 36 segons, després de tres etapes.\nÉs la segona etapa que guanya Rodríguez al Tour després d’una el 2013, quan va aconseguir pujar al podi final de París. Amb 36 anys i un palmarès envejable, amb tercers llocs a les tres grans curses per etapes, segurament el Purito està davant una de les seves últimes oportunitats a la ronda francesa.\nD’altra banda, l’etapa ha sigut molt accidentada al començar amb una caiguda múltiple quan el pilot anava a gran velocitat, fins al punt que l’organització -en una decisió bastant insòlita- ha neutralitat i aturat la carrera uns minuts.


JxV considera els nous pressupostos municipals com la plasmació del projecte de ciutat | RTVVilafranca\nDes de Junts per Vilafranca valoren molt positivament els pressupostos municipals, aprovats al Ple de dimarts per la majoria de regidors de l’Ajuntament.\nEl partit considera que els comptes permetran afrontar els principals reptes que té Vilafranca, aportant recursos i solucions concretes. Destaquen que els serveis a les persones continuen sent el pal de paller dels pressupostos, que el 2020 fixaran com a màxima prioritat l’adequació dels carrers i barris a les necessitats de mobilitat, urbanisme i seguretat presents.\nMartí Compte, president local de Junts per Catalunya, afirma que els nous pressupostos permeten xifrar i marcar objectius concrets al projecte de ciutat que té el govern.\nDes de Junts per Vilafranca consideren que l’aposta que fa el govern municipal per l’espai públic és una política transversal que permetrà afrontar altres reptes de fons com ara la dinamització econòmica dels barris, la seguretat dels veïns o l’accessibilitat de persones amb mobilitat reduïda. També destaquen que els pressupostos són una nova\noportunitat per a molts vilafranquins. Per a aquells qui busquen feina o volen crear la seva pròpia empresa s’aproven ajudes als emprenedors, plans d’ocupació i rebaixes fiscals a les empreses que creïn nous llocs de treball.\nPer a les famílies amb canalla es doten de recursos les Llars d’Infants perquè puguin cobrir la demanda mantenint l’alt nivell del servei i s’equiparen les ajudes de les famílies monoparentals amb les nombroses.\nMartí Compte destaca també que “amb els nous comptes la gent gran podrà continuar gaudint d’activitats subvencionades als Casals d’avis i de programes per a persones amb dependència.”\nJxV, Martí Compte\nEl tercer sopar Vijazz del PDeCAT serveix per fer balanç del curs polític a Vilafranca\nPere Regull vol millorar resultats per governar en solitari\nJxV vol ampliar els serveis municipals de salut pels infants amb trastorns d’aprenentatge


Catalunya participa en un projecte per millorar els serveis bàsics al Líban | exterior\nCatalunya participa en un projecte per millorar els serveis bàsics al Líban\nRedacció|2020-03-24T17:46:17+00:0024 març 2020|Exterior\nEl Govern de Catalunya participa, a través de l’Agència Catalana de Cooperació al Desenvolupament, en un projecte de cooperació al desenvolupament al Líban que pretén enfortir les capacitats de governs locals del país per millorar els serveis bàsics de la població libanesa i els refugiats sirians.\nL’objectiu és que els municipis puguin respondre als contextos canviants que es deriven de l’emergència humanitària a Síria en àmbits com el de la mobilitat, la planificació urbana, la protecció civil, l’aigua i el sanejament i la gestió de residus. Es tracta del projecte MASAR, en el qual participa l’ACCD a través d’un consorci d’entitats europees amb finançament del fons fiduciari de la Unió Europea.\nConcretament, l’ACCD és l’agència responsable d’executar el projecte amb les municipalitats a la regió de Trípoli, al nord del Líban, un territori en el qual l’agència ha finançat una dotzena de projectes des de 2013, entre els que destaca un acord amb el Programa de Nacions Unides per al Desenvolupament per implementar un projecte de gestió i recollida selectiva de residus sòlids.\nAmb una durada de tres anys, entre el gener del 2019 i el desembre de 2021, el projecte vol promoure la cohesió social entre el col·lectiu de persones refugiades i la població autòctona. En aquest sentit, pretén empoderar els governs locals libanesos perquè puguin fer front a la pressió demogràfica i econòmica causada per l’arribada massiva de refugiats sirians a les zones frontereres amb Síria, especialment empobrides.\nEl finançament del projecte prové del fons fiduciari MADAD, creat per la Comissió Europea el 2014 amb l’objectiu de millorar els serveis bàsics de la població libanesa i els refugiats sirians. A més, el projecte també s’orienta a millorar les oportunitats econòmiques a les zones d’actuació a través del finançament de microprojectes que tinguin un impacte ràpid en el desenvolupament econòmic local.\nPerquè Catalunya pugui dur a terme projecte MASAR, la Generalitat ha resolt aquest dimarts els tràmits jurídics necessaris amb l’aprovació de la constitució com a persona jurídica al Líban de l’Agència Catalana de Cooperació al Desenvolupament, l’Agència Catalana de la Joventut i l’Agència de Residus de Catalunya.


Creu Roja Sabadell inaugura l'exposició sobre refugiats "Protegir la Humanitat. Acabar amb la indiferència".\nLa mostra es podrà veure a l'Alliance Française fins el pròxim 25 de novembreCreu Roja Sabadell inaugura el pròxim divendres 10 de novembre (18:30h) a l'Alliance Française de Sabadell l'exposició de sensibilització sobre la crisi de persones refugiades, sota el lema "Protegir la Humanitat. Acabar amb la indiferència" (#ProtegirLaHumanitat). La mostra, que recorre territori català i ara arriba a Sabadell, és una de les accions de sensibilització de la campanya "Obre els ulls" (#ObreElsUlls) de la Creu Roja a Catalunya, dedicada a la població refugiada. El projecte ha estat elaborat pel Gabinet de Drets Humans i Centre de Dret Internacional Humanitari de la Creu Roja, que ha comptat amb el suport del Fons Català de Cooperació al Desenvolupament.\nL'exposició pretén sensibilitzar sobre la situació i els drets de les persones migrants i refugiades, així com contribuir a crear un entorn favorable a l'acollida i la integració d'aquestes persones a Catalunya. A més, s'acompanya d'una unitat didàctica amb activitats per reforçar i aprofundir en els missatges de l'exposició i aconseguir un major impacte transformador entre els participants.\nDesprés de l'acte d'inauguració del divendres 10 de novembre, la mostra s'estarà a l'Alliance Française de Sabadell fins el pròxim 25 de novembre. Tot plegat, en horari d'obertura del mateix equipament del carrer Sant Joan. La recepció de l'Alliance comptarà amb desplegables amb codis QR per fer més senzilla i adaptar la visita a les noves tecnologies.\nL'acte d'inauguració comptarà, entre d'altres, amb una ponència de Gerard Català, assessor jurídic del portal www.migrar.org , de la Fundació Creu Roja, des del 2006 i fins l'actualitat. L'acompanyarà el pediatra Abel Martínez, voluntari de Creu Roja des de 1980, amb experiència als camps de refugiats.\nCONVOCATÒRIA ALS MITJANS DE COMUNICACiÓ ACTE\nInauguració de l'exposició "Protegir la humanitat. Acabar amb la Indiferència"DIA10 de novembre\nLLOC: Alliance Française de Sabadell\n Pels mitjans gràfics: es preveu una visita guiada a la mostra al voltant de les 19:45h\nCREU ROJA Convocatòria.pdf\nCREU ROJA Exposició.pdf


Ja tenim Haima al jardinet! – ESCOLA CONGRÉS-INDIANS\nLa vida ens regala petits moments que vistos amb els nostres ulls es fan grans, molt grans. Els adults de l’escola els observem amb passió assistint als infants en tot allò que necessiten i alhora posant aquells límits que l’activitat i el material requereix. Com aquest moment…la construcció de la nostra Haima!\nFa dies que els infants van provant a construir cabanes amb teles, pals i cordes. Aprofitant aquest racó que es va crear amb el tronc tallat de la palmera, vam demanar a la comissió de famílies del jardinet que clavessin un pal ben profund per poder muntar una haima.\nUn cop vam tenir-lo preparat va arribar l’hora de començar l’obra.\nEls més grans ja han adquirit l’habilitat de fer nusos i han pujat ben amunt per lligar les teles al suport.\nD’altres ja volien inaugurar l’espai a mig fer i això comportava algunes limitacions d’espai i alguns perills afegits.\nDe sobte ha passat una cosa molt estranya. Hi havia uns infants ja instal·lats sota la lona i se’ls han posat els pèls de punta! Sembla una perruqueria! Que està passant? No ho sabem però fa molt riure. Un dia sentiran parlar de l’electricitat estàtica i recordaran aquesta vivència.\nLa feina estava quasi enllestida, només quedava clavar una piqueta per tal de que no sortís volant la nostra cabana.\nI reforçar el suport superior per tal de que tot el conjunt quedés ben fort.\nI un cop els creadors van acabar la feina van arribar altres infants per gaudir de la nova construcció.\nIsabel 3 març, 2013 en 22:06- Respondre\nPerò que xula!!!! Només ens falta algú servint té a la menta, música “chill out”, espelmes i que algú ens passi una mica d’encens i ja tenim la haima al complet!!! M’encanta!!!\nBea 7 març, 2013 en 21:02- Respondre\nQue bonica,es preciosa aquesta Haima,.


L'equip humà que constitueix Europerfil, és la nostra raó de ser. Aquest equip humà és el que imprimeix personalitat als nostres serveis als nostres productes perquè és ell qui, dia a dia, infon i defensa els nostres valors.\nEl posicionament de Europerfil és la resposta a l'actitud d'un equip que, des de l'operador fins al director, des de l'administratiu fins al comercial, des l'encarregat fins al director de fàbrica, des del capatàs fins al responsable tècnic, busquen donar resposta, amb un alt nivell d'exigència als compromisos adquirits amb els nostres clients.\nEntre els objectius de Europerfil hi ha el d’oferir el millor servei, donant una atenció i un assessorament tècnic personalitzats. Per aquest motiu posem a la seva disposició una extensa xarxa tècnic-comercial i el nostre departament tècnic, que, quan vostè ho requereixi, l'assessoraran tècnicament sobre la idoneïtat de cada producte i revestiment per al seu projecte, oferint una extensa gamma d'alternatives que encaixin en les seves necessitats tècniques i econòmiques.\nA més, per als nostres productes de forjat col·laborant, li oferim el càlcul global que li permetrà optimitzar la composició de la llosa.


La piscina Sylvia Fontana estarà climatitzada a finals de març\nLes obres van a bon ritme i la climatització serà una realitat aviat.\nLa instal·lació de la caldera de biomassa va començar fa dues setmanes i les obres duren tres mesos\nActualitzada 05/01/2021 a les 08:00\nLa piscina Sylvia Fontana de l’Anella Mediterrània de Campclar tindrà enllestida la seva climatització ben aviat. De fet, si les obres acaben en el termini establert, aquesta actuació estarà completament finalitzada a finals d’aquest mes de març del 2021 o, com a molt, a principis de l’abril. Aquesta és la previsió marcada per l’empresa encarregada completar una de les grans obres dels Jocs Mediterranis 2018, com ho és la piscina de 50 metres en la qual es van desenvolupar les competicions d’aigua de l’esdeveniment esportiu olímpic.\nConcretament, fa dues setmanes va iniciar-se la instal·lació de la caldera de biomassa que permetrà que s’escalfi l’aigua i que es mantingui en una temperatura adequada perquè els usuaris puguin banyar-s’hi i fer esport independentment de l’època de l’any en la qual desitgin fer-ho. Per tant, si les obres no s’aturen i acaben en el termini establert, no hi haurà d’haver cap inconvenient perquè tots aquells que ho desitgin puguin fer una capbussada quan encara no hagi arribat la calor.\nAquestes obres tenen un cost de 237.448,23 euros i s’estan realitzant amb la seguretat adequada. I és que en aquesta zona, tot i que està al costat del Pavelló Poliesportiu de Campclar, no està concorreguda, amb què els operaris poden treballar tranquil·lament sense haver de preocupar-se per no tenir la distància de seguretat amb els usuaris del Patronat Municipal d’Esports de Tarragona.\nLa regidora d’Esports de l’Ajuntament tarragoní, María José López, es felicita perquè les obres «van a bon ritme» i aquestes permetran que «tarragonins, tarragonines i forans puguin gaudir durant tots els mesos de l’any d’una instal·lació que és una de les banderes de la nostra ciutat». Això sí, López espera que «tothom gaudeixi de la piscina Sylvia Fontana ben aviat amb la seguretat necessària i amb tots els protocols que reclamin les autoritats tan bon punt es posi en marxa» la seva climatització. Ho assegura així, fent referència a les dificultats que està suposant el fet de poder practicar esport per culpa de la pandèmia.\nCal recordar que la piscina Sylvia Fontana és la primera climatitzada a l’aire lliure de què disposarà Tarragona a nivell municipal.\nComenta el contingut : La piscina Sylvia Fontana estarà climatitzada a finals de març


BioNTech i Pfizer demanen autorització a l'EMA per a vacunar adolescents entre 12 i 15 anys - À Punt\nBioNTech i Pfizer demanen autorització a l'EMA per a vacunar adolescents entre 12 i 15 anys\nEn els assajos de l'eficàcia de la vacuna va ser del 100% amb una "sòlida" resposta immunològica\nUna xiqueta amb mascareta rep una vacuna\n30 d'abril 2021 - 14:26\nLes farmacèutiques BioNTech i Pfizer han sol·licitat aquest divendres a l'Agència Europea de Medicaments (EMA) ampliar l'autorització de la seua vacuna contra la Covid-19 a adolescents entre 12 i 15 anys, segons han informar aquest divendres totes dues companyies.\n— BioNTech SE (@BioNTech_Group) 30 de abril de 2021\nEn un comunicat conjunt expliquen que van provar en fase III la seua fórmula contra el coronavirus en 2.260 adolescents i que, com ja van anunciar a la fi de març, l'efectivitat de la vacuna va ser del 100% i amb una "sòlida" resposta immunològica. En les proves, agreguen, la vacuna va ser "ben tolerada en termes generals".\nL'alemanya BioNTech i la nord-americana Pfizer indiquen així mateix en la nota que ja han fet un pas similar als Estats Units, on han demanat que s'adapte el seu actual permís d'emergència, i que pensen procedir de la mateixa forma en altres circumscripcions.\nAquest mateix dijous, el cofundador i president del laboratori BioNTech, Ugur Sahin, anuncià que, una vegada l'EMA n'aprove l'ús, els menors entre 12 i 15 anys podran començar a vacunar-se al mes de juny, i que els xiquets entre 6 mesos i 12 anys ho podran fer a partir del pròxim mes de setembre.\nPfizer espera poder vacunar tots els menors de més de sis mesos des de setembre


CLAUSURA DEL PROJECTE “BRISTOL 170-II” DEL PROGRAMA SOIB 30 FORMACIÓ I OCUPACIÓ\nAhir va tenir lloc al saló de plens de l’Ajuntament de Maó l’acte de cloenda del projecte “BRISTOL 170-II”, executat pel consistori i emmarcat en el programa SOIB 30 Formació i Ocupació.\nMaó, 13 de desembre de 2019\nL’acte ha comptat amb la participació, per part de l’entitat, de l’alcalde Héctor Pons Riudavets i del tinent d’Alcaldia d’Esports, Formació i Ocupació, Carlos Montes Vivancos, per part del SOIB del director general de Model Econòmic i Ocupació, Llorenç Pou Garcias, i la directora de Menorca, Míriam Cuerva Hermoso, i per part del Consell Insular, de la consellera de Mobilitat, Francesca Gomis.\nEls representants de l’Ajuntament i el SOIB van traslladar les seves felicitacions tant a l’equip directiu, docent i de suport administratiu, com a l’alumnat treballador que ha obtingut l’acreditació de la formació que ha realitzat durant els nou mesos de durada del projecte i els van acomiadar amb paraules de satisfacció per la bona feina realitzada en els llocs de treball on han actuat i, tot seguit, aquests van fer una breu exposició de la seva experiència mitjançant un recull de material fotogràfic i de vídeo.\nLa formació que s’ha impartit en el projecte BRISTOL 170-II, es correspon amb un certificat de professionalitat complet, de nivell 3: Promoció turística i informació al visitant.\nAquesta formació està directament lligada amb la part laboral que ha realitzat l'alumnat treballador, consistent en:\nCol·laboració amb el personal de Turisme i Cultura de l’Ajuntament de Maó, ubicat a diferents punts del municipi: Plaça Esplanada, Claustre del Carme, Ca n’Oliver, Teatre Principal i Estació d’Autobusos de Maó; col·laboració amb el personal d’Educació amb una proposta innovadora de visites guiades dirigides als Centres escolars del municipi.\nEl projecte “BRISTOL 170-II” compta amb la participació del SOIB i el finançament amb fons de la Conferència Sectorial i de l’Ajuntament de Maó.


El Camp de Mart, un dels equipaments culturals més reconeixibles de la ciutat de Tarragona, es troba en un estat de conservació lamentable. La instal·lació, seu de la recent competició de bàsquet en format 3×3 als Jocs Mediterranis que van finalitzar diumenge passat (1 de juliol), pateix greus problemes estructurals tal com mostra un informe de l’arquitecte tècnic municipal al qual ha tingut accés Porta Enrere. Les deficiències són tan importants que el tècnic de l’Ajuntament va advertir del «perill de col·lapse» de tot l’equipament per culpa de les filtracions d’aigua que haurien fet malbé el ciment armat. «Es comprova l’alarmant deteriorament progressiu dels elements estructurals amb perill de col·lapse si no s’actua amb celeritat», diu el document en una frase al començament de l’informe i ressaltada en negreta.\nEl document, signat per Marc Soler, i que porta per títol Mal estat dels elements estructurals de diverses dependències situades al Teatre Auditori del Camp de Mart, no deixa marge de dubtes i es mostra contundent amb l’observació de les deficiències en l’estructura: «La manca de durabilitat del formigó armat per la corrosió de l’armat a les jàsseres [bigues gruixudes que sostenen altres bigues] i pilars fa que es perdin les seves condicions resistents. Existeixen diversos pilars i jàsseres que estan en la primera fase de deteriorament on es fa palès les escletxes paral·leles a l’armat, que van creixent a mesura que progressa l’oxidació de l’acer. A altres pilars ja ha caigut el revestiment i s’observa l’armadura amb gran quantitat de capes d’òxid, produint una important disminució del gruix de l’acer. La causa principal d’aquesta patologia ha estat el clivellat, la porositat, la presència de coqueres i segregacions del formigó que han permès l’entrada de la humitat permanent deguda a les filtracions d’aigua que té l’edifici».\nEl document on s’adverteix dels greus problemes de l’auditori no és d’ara, sinó que té data del 25 de novembre del 2010. Malgrat l’antiguitat de l’informe, l’Ajuntament no ha arranjat els problemes i s’ha limitat a estintolar (apuntalar) algunes sales i tancar aquelles que pateixen les deficiències més greus. «Personal del Taller d’Ocupació va estintolar els elements estructurals detectats amb un parell de puntals i taulons per repartir la càrrega, i va descobrir l’avaria dels diferents pilans [pilars] eliminant només el formigó saltadís», diu Anton Baixeras, Cap de Manteniment de la regidoria de Cultura de l’Ajuntament de Tarragona en un informe arran de les preguntes de Porta Enrere. Segons Baixeras, els problemes estructurals de l’auditori els van detectar els membres d’un Pla d’Ocupació l’estiu del 2010. Aquell Pla d’Ocupació, sota la supervisió del tècnic de Cultura Antoni Pinós, s’encarregava de fer una sèrie de reformes al teatre auditori del Camp de Mart que consistien a eliminar una sèrie d’envans per a millorar i augmentar l’espai per a l’emmagatzematge de l’equipament i d’assajos per l’Aula de Teatre de la URV. Arran de la descoberta del Pla d’Ocupació, Marc Soler, l’arquitecte tècnic municipal, va fer l’informe esmentat el 25 de novembre i quatre dies més tard es van apuntalar les diferents sales afectades. Tot seguit, es van demanar pressupostos a tres empreses per a arranjar els desperfectes. Les obres no es van fer mai.\nA proposta de Marc Soler, les tres empreses contactades per a fer la reparació van ser Construccions Usarce, GM Proyecta i Gulinves. Representants d’aquestes empreses van visitar les dependències de l’auditori del Camp de Mart entre el 13 i el 30 de desembre del 2010. Soler va desestimar la proposta de GM Proyecta perquè no oferia «l’encamisat» [reforços] i de les altres dues assenyalava a Gulinves com la millor per ser més econòmica que Usarce. Així, el pressupost de Gulinves era de 22.902,50 euros (IVA inclòs) mentre que la de Construccions Usarce era de 39.598,44 euros.\n«D’allò fa molts anys. Recordo que vam presentar un pressupost però després ja no vam saber mai més res. Nosaltres no vam fer l’obra però no et podria assegurar que algú la fes», diu Germán Minguez, arquitecte i responsable de GM Proyecta. Gulinves, l’empresa triada per l’Ajuntament, va entrar en concurs de creditors poc després i finalment es va dissoldre. «Les cambres en què hi ha els pilars detectats han romàs sense activitat, amb les portes tancades amb clau i amb l’accés de persones restringit al personal de Cultura amb tasques de manteniment», afirma Anton Baixeras en un informe arran de les preguntes de Porta Enrere.\n«Hi havia un tema de carbonatació important en alguns pilars però es va tractar a temps, i sense fer una despesa molt gran. L’Anton Baixeras ha de tenir l’informe», diu, però, Marc Soler a Porta Enrere. Aquesta afirmació contrasta amb la documentació que ha consultat aquest mitjà —de tot el recinte i després de demanar tots els expedients a tots els departaments— i, sobretot, amb la resposta d’Anton Baixeras, Cap de Manteniment de Cultura, quan des de Porta Enrere se li ha insistit per saber si es van reparar els desperfectes: «L’obra d’arranjament dels pilars no es va realitzar», admet.\nEn aquell informe del 25 de novembre del 2010, Soler afirmava que «no es tracta d’una intervenció puntual sinó d’un fet generalitzat en el qual s’ha d’actuar amb diligència» i proposava estintolar els elements estructurals que presentaven patologies, la reparació per part d’una empresa especialitzada, la supressió de les humitats que havien provocat els desperfectes i el desallotjament dels usuaris de les zones afectades. «Nosaltres estem a l’auditori del Camp de Mart de fa molts anys, i mai hem hagut de deixar les instal·lacions per cap motiu. És evident que s’hauria de fer una reforma però no hem patit cap problema. S’han fet algunes intervencions però poca cosa, de fet, tothom sap que no s’han fet grans obres allí», diu Joan Pascual, coordinador de l’Aula de Teatre de la URV, que es troba a l’auditori «des de l’època de Joan Vallvé» com a regidor de l’Ajuntament.\nPerò els defectes estructurals a l’auditori del Camp de Mart es van trobar abans fins i tot. Així, la regidoria de Cultura va encarregar un Projecte Executiu de reforma interior del Teatre Auditori del Camp de Mart que van fer els arquitectes Ignacio Álvarez Martínez i Ivan Martín Carreño amb data del mes de desembre del 2008. En aquell projecte, els arquitectes esmentats ja van trobar diferents pilars que tenien problemes seriosos. «[A la planta 00] A simple vista trobem dos pilars que hem catalogat amb grau 3 [l’estructura ha perdut gran part del seu cos i en algun lloc pèrdua total] que requeririen actuació immediata», deien en el document d’anàlisi del reciente, tot i que esmentaven altres pilars amb diferents afectacions.\nLa tarima dels Jocs Mediterranis\nMalgrat tots aquests problemes, l’auditori no ha estat sotmès a cap gran intervenció i això que havia de ser seu —i ho va ser— de la competició de bàsquet 3×3 dels Jocs Mediterranis. Per poder instal·lar a pista s’havia de fer una tarima a la zona de l’escenari, una intervenció que va costar 74.433,15 € (IVA inclòs) i que va fer l’empresa Producciones Segurana SL, que va ser l’única que es va presentar en aquesta licitació. En el plec de clàusules tècniques de la convocatòria, hi ha La memòria valorada de l’adequació de l’entarimat escènic de l’auditori del Camp de Mart feta per l’Oficina de Projectes de l’Ajuntament de Tarragona el mes de desembre del 2017 i on es diu literalment: «Es detecten alguns punts amb patologies constructives diverses com: entrada de filtracions d’aigua i humitats, problemes estructurals en alguns pilars de formigó armat que presenten coqueres i oxidació de les\narmadures i despreniments dels acabats superficials: pintura, arrebossats». Així com, «És prioritària una renovació dels camerins, els quals presenten símptomes de deteriorament que responen a una manca de recursos en el manteniment global de l’edifici». De fet, el problema de les dependències com els lavabos i camerins ha estat tan evident que fins i tot algun dels artistes que ha vingut a Tarragona per a actuar a l’auditori del Camp de Mart s’ha negat a dutxar-se allí i va preferir fer-ho al seu hotel.\n«Reobrir el Camp de Mart és una temeritat», l’exregidor de Cultura Josep Maria Prats es mostrava molt contundent en declaracions al Diari Més el 28 de març d’enguany. Prats, que milita a Units per Avançar, va deixar la regidoria i l’equip de govern després dels fets de l’1 d’octubre del 2017, i en les seves declaracions es referia a la intenció, per part de l’actual regidora, Begoña Floria, de tornar a activar un equipament que Prats havia decidit tancar pel «seu estat lamentable» i afirmava que el tornaria a obrir després de «dignificar l’auditori i quan estigués en condicions». Prats i el seu equip van tancar el Camp de Mart el 30 d’agost del 2017 però les reformes que havien previst no s’han fet, tal com s’explica en la primera part d’aquest article. «El meu antecessor, Josep Maria Prats, tenia una sèrie d’informació que encara no estava contrastada, i que el van portar a prendre unes decisions concretes. En aquest cas jo discrepo. Crec que abans de tancar un equipament cultural hem d’esgotar totes les alternatives», va dir Begoña Floria el 18 d’abril del 2018 en una compareixença de premsa per explicar que l’Ajuntament volia tornar a obrir el Camp de Mart.\nEl fet és que l’informe del 25 de novembre del 2010 al que ha tingut accés Porta Enrere ha estat vigent fins ara i, com s’ha pogut comprovar, assenyalava una sèrie de deficiències estructurals importants que mai es van resoldre tot i que la regidoria de Cultura n’era conscient i, malgrat això, va decidir continuar obrint l’equipament durant 7 anys. L’auditori ha estat, per exemple, seu del Festival d’Estiu any rere any malgrat l’informe de Marc Soler.\n«Crec que l’equipament necessita una forta d’inversió per posar-se al dia, però el seu estat no l’invalida per poder acollir el festival», deia Floria aquell 18 d’abril en referència al Festival d’Estiu i afegia: «La coberta [carpa] mostra a simple vista un bon estat de conservació i no es veu res que faci pensar que hi ha algun perill estructural imminent», sobre l’estat de la carpa.\nLa carpa: una instal·lació problemàtica\n«La quantitat per l’obra imprevista realitzada durant els fatídics dies del muntatge de la vela (setmana del 28 de juny al 2 de juliol [de 1993] inclosos) és de 10.723.706 pessetes [64.450,77 euros]». Aquest era el preu de retirar l’acumulació d’aigua sobre la carpa del Camp de Mart per uns aiguats que hi va haver en el seu procés d’instal·lació segons el document al qual ha tingut accés Porta Enrere i que està signat per l’arquitecte municipal, Josep Ollé, el 29 de setembre del 1994 i que s’adreçava a l’adjunt del Cap de Contractació de l’Ajuntament de Tarragona. La carpa començava amb mal peu i les fortes pluges d’aquells dies assenyalats al document van provocar que una gran quantitat d’aigua s’acumulés a la part superior. Es va trucar als bombers i quan alguns dels seus membres ja estaven dalt de la carpa, un agent de la Guàrdia Urbana va aparèixer i sense previ avís va treure l’arma i va començar a disparar per foradar el teixit i així buidar-lo d’aigua, tal com explica un testimoni presencial a Porta Enrere. Els trets van passar molt a prop (poc més d’un metre) d’un dels bombers que estava revisant la carpa i la resta de companys es van abraonar contra el policia. Els forats són visibles encara a la carpa:\nL’empresa adjudicatària del projecte, Barcelona Forum Internacional (BFI), va assegurar en un informe del 20 de maig del 1994 sobre els desperfectes ocasionats a la vela que «l’Ajuntament de Tarragona va obligar a BFI a muntar la carpa malgrat que no es complien les condicions climatològiques exigides». L’informe, signat per Lorenzo Piscedda, màxim responsable de BFI, assegura que els tècnics d’aquesta empresa havien advertit al consistori tarragoní que eren necessaris «4 o 5 dies de bon temps» per a muntar i tensar la carpa i que l’Ajuntament va fer cas omís de l’advertència. «L’Ajuntament va persistir en la seva actitud després que es produís la primera de les tempestes, tot i veure els desastres que va produir», afegia. Piscedda reclamava que l’Ajuntament es fes càrrec de les despeses associades a les tempestes i que ascendien a la quantitat citada anteriorment: 10.723.706 pessetes.\nLes tensions entre Barcelona Forum Internacional i l’Ajuntament de Tarragona van ser constants. L’empresa va reclamar nombroses vegades la liquidació provisional i definitiva de l’obra per poder cobrar els treballs i així ho va fer saber en nombrosos escrits i documents als quals ha tingut accés aquest mitjà. El consistori, per la seva banda, li retreia a l’empresa la demora en la instal·lació que estava prevista que s’acabés el mes de maig de 1993 i es va perllongar fins al juliol.\nAquelles pluges de finals de juny i principis de juliol no van ser els únics incidents meteorològics amb resultats funestos per la carpa. Menys d’un any després, del 29 d’abril al 8 de maig de 1994, BFI va haver de reparar la carpa, que es va esquinçar per un temporal de vent dies abans. «Tal com resulta de l’informe dels tècnics municipals, la causa directa i principal del desperfecte a la carpa van ser els temporals de vent que va patir la demarcació de Tarragona […] Els esmentats temporals (classificats d’excepcionals pel Servei de Meteorologia de l’Aeroport de Reus) van arrencar tanques publicitàries i a tombar pals d’electricitat […] Per tant, el desperfecte no pot ser imputat a defectes intrínsecs en la construcció de l’obra ni tampoc als materials utilitzats (i així ho han reconegut públicament i en diferents mitjans de comunicació representants municipals)», deia Lorenzo Piscedda en un informe del 9 de juny del 1994. «La lona ha de ser autonetejable, garantida en el temps i amb capacitat de resistir l’energia eòlica de 170 a 200 km/hora, la qual cosa suposa una força de 110 kg/m2 aproximadament», deia l’arquitecte tècnic municipal, Àngel Martínez Lanzas, ideòleg del projecte, en un informe del 7 de febrer del 1992. L’any 2009 la lona es va tornar a esquinçar per una ventada.\nLes irregularitats en la contractació\n«Aprovar inicialment per a aquest Ajuntament el projecte d’estructura desmuntable de l’auditori del Camp de Mart, amb un pressupost de 74.245.746 pessetes [446.225,92 euros]». El Butlletí Oficial de la Província (BOP), publicava, el 13 d’octubre del 1992 a través del secretari del consistori tarragoní, Ponç Mascaró, l’anunci del projecte de la carpa del Camp de Mart. Com es veu, el preu inicial era molt més barat del que es va pagar finalment (més de 150 milions de pessetes, 170 milions segons el regidor a l’oposició Miguel Zanón, que ho va denunciar en un ple municipal el 22 de febrer del 1996) i, a més, la carpa havia de ser desmuntable. Malgrat la publicació al BOP, l’arquitecte municipal, Josep Ollé, ja va anunciar que la carpa no seria desmuntable «per la seva envergadura i les dificultats que suposaria desmuntar-la a la tardor per tornar-la a muntar cada primavera». Ollé informava, d’aquesta manera a l’alcalde Joan Miquel Nadal en un document amb data 8 d’octubre del 1992.\nLa idea de cobrir l’auditori del Camp de Mart amb una carpa tèxtil va ser idea de l’arquitecte tècnic municipal Àngel Martínez Lanzas, que s’autodefinia com a «pintor i dissenyador del paisatge urbà». «La carpa del Camp de Mart va tenir divisió d’opinions com qualsevol aposta arriscada i diferenciadora. Va ser un gran repte professional. Sent regidor Joan Vallvé, vam ser pioners en el món de l’arquitectura tèxtil […] Vam col·laborar amb una empresa de Bèrgam i amb la facultat de Milà. Va ser fantàstic professionalment: fer els estudis de prospecció del terreny, analitzar les dades meteorològiques per vèncer la força del vent, dissenyar una lona de 2.400 metres quadrats […] En el seu dia va ser una de les carpes més grans d’Europa […] i tot dissenyat i dut a terme bàsicament per un humil equip de funcionaris municipals», deia en una entrevista el març el 2004 a la revista del Col·legi d’Arquitectes Tècnics de Tarragona.\nEl 22 de setembre del 1992, l’alcalde de Tarragona, Joan Miquel Nadal i el secretari de l’Ajuntament, Ponç Mascaró, es van reunir amb Lorenzo Piscedda i Núria Villena Garcia, de Barcelona Forum Internacional (BFI) per a formalitzar el contracte d’obres de la carpa. Com es descriu en el document, «la comissió de govern va acordar, el 10 de febrer del 1992, l’execució i instal·lació d’una estructura coberta desmuntable per a l’auditori del Camp de Mart d’acord amb l’informe emès per l’arquitecte tècnic del departament de Disseny Urbà en el qual es manifesta la conveniència de contractar aquesta empresa [BFI]». En aquell contracte ja constava un preu de 124.300.000 pessetes, una xifra molt superior a la que va publicar el BOP. L’execució havia de ser de cinc mesos i la garantia d’un any. La clàusula sisena estipulava: «En el present contracte, per cap motiu es revisaran els preus».\nPerò el cost del projecte es va incrementar de seguida perquè l’IVA va pujar fins al 15% en aquell període de temps (fins aquell moment era del 13%) i el projecte passava a costar 126.500.000 pessetes (760.280,31 euros). Per fer-se una idea del cost, val a dir que l’any 1994 el preu mitjà de l’habitatge a la demarcació de Tarragona era de 115.000 pessetes per metre quadrat (691,16 euros). Per tant, un pis de 70 metres quadrats costaria aleshores una mitjana de 8.050.000 pessetes (48.381,47 euros). Actualment, el preu mitjà del metre quadrat a la demarcació de Tarragona és de 1.469,41 euros (244.489 de l’època).\nAquell pressupost per fer la carpa es va modificar de seguida quan l’enginyer italià de l’obra, Lorenzo Jurina, va demanar uns ancoratges extra per tal d’evitar que l’estructura bolqués. Els treballs els havia de fer l’empresa Rodio, subcontractada per BFI i el preu pagat pels ancoratges era de 2.243.930 pessetes (13.486,29 euros). Hi va haver, a més un segon addicional (despeses i imprevistos), de 24.910.158 pessetes (149.713,06 euros). Tant el primer addicional com el segon van topar amb l’oposició de l’adjunt del Cap de Contractació de l’Ajuntament de Tarragona que, en un document del 21 de maig de 1993, declarava sobre el segon addicional: «S’incompleix l’article 265.4.b de la Llei Municipal i de Règim Local de Catalunya perquè no s’ha demanat dictamen preceptiu a la Comissió Jurídica Assessora, ja que ens trobem amb el cas que aquest addicional excedeix el vint per cent del preu del contracte principal […] No és procedent acordar legalment l’adjudicació de les esmentades obres, ja que l’addicional del projecte no està definitivament aprovat amb la qual cosa s’infringirà l’article 20 de la Llei de Contractes de l’Estat […]». Malgrat tot, l’alcalde de Tarragona d’aquella època, Joan Miquel Nadal, va aprovar aquest addicional en un decret signat el mateix dia que l’informe de l’adjunt al Cap de Contractació, el 21 de maig de 1993. L’adjunt del Cap de Contractació va fer un informe semblant pel primer addicional però l’alcalde de Nadal va fer cas omís i també el va aprovar. El cost final va ser de 151.454.088 (910.257,4 euros) després d’aprovar-se els dos addicionals al pressupost inicial.\nLa contractació de BFI per fer la carpa de l’auditori del Camp de Mart també va comptar amb l’oposició de l’adjunt al Cap de Contractació: «No es pot acordar la seva aprovació inicial, donat que pel nombre i tipus de documents i requisits que manquen, s’incompleix l’establert en els articles 219 de la Llei 8/87 de 15 d’abril i 22 de la Llei de Contractes de l’Estat, així com les disposicions del Reial Decret 559/86 […]». Els documents que faltaven eren, segons un informe de l’arquitecte tècnic municipal: «A la memòria falta especificar la qualitat dels materials, s’ha de fer menció que manquen els amidaments i desglossar el pressupost, preus unitaris, auxiliars i descompostos. Detalls dels ancoratges, pericons i clavegueres d’aigua de pluja». Malgrat tot això, l’alcalde certificava, en un document del 23 de juliol del 1992, l’aprovació del projecte.\nI encara més, l’adjunt a cap de la secció de Contractació també es va oposar a la contractació d’una empresa que fes l’estudi geotècnic previ a la instal·lació de la carpa. En un informe del 2 de març del 1992, aquest tècnic de l’Ajuntament considerava que no es podia aprovar l’adjudicació de l’estudi perquè a «l’expedient no consta l’oportuna memòria valorada on figurin les condicions d’execució ni el pertinent informe sobre les condicions d’execució del contracte». Com en els casos anteriors, l’Ajuntament va tirar endavant igual i va adjudicar l’esmentat estudi a l’empresa Kronsa Internacional per un preu de 2.845.961 pessetes (17.104,57 euros).\nMalgrat la gran quantitat de diners que suposava l’adjudicació de l’obra, el procediment que es va fer servir va ser el de la contractació directa. Així, la comissió de govern de l’Ajuntament de Tarragona acordava en sessió del 10 de febrer del 1992 l’adjudicació a BFI de forma directa malgrat que en un document del 12 de febrer del 1992 signat per l’alcalde Joan Miquel Nadal, s’exposava que «l’article 14 de la Llei 4/1990 de 29 de juny, de Pressupostos Generals de l’Estat per a 1990, han de fer-se per concurs els contractes relatius a obres de tecnologia especialment avançada o l’execució de les quals sigui particularment complexa». Amb tot, en el mateix document es justificava la no convocatòria del concurs perquè «l’article 37-1 de la pròpia Llei permet la contractació directa en aquelles obres en què no sigui possible promoure concurrència en l’oferta en què, per circumstàncies tècniques o perquè no convingui promoure-la, circumstàncies que es donen en aquest cas».\nAixí, l’arquitecte tècnic municipal, Àngel Martínez Lanzas, va fer un informe el 7 de febrer del 1992 en què afirmava que havia sondejat el mercat en la recerca d’empreses que poguessin fer el projecte i que, finalment, i vista la dificultat de la iniciativa, aquesta empresa només podia ser la italiana Tensoforma. La companyia que tenia en exclusiva la distribució a Espanya dels materials de Tensoforma era, segons Martínez Lanzas, Barcelona Forum Internacional, amb seu a Barcelona.\nDeu dies després, una delegació tarragonina encapçalada pel regidor de Béns i Patrimoni, Joan Vallvé, va visitar la ciutat de Bèrgam per entrevistar-se amb els responsables de Tensoforma i amb l’alcalde de la ciutat. La visita va ser publicada en la revista que aleshores editava l’Ajuntament de Tarragona i que repartia a tots els domicilis, Tarragona Municipal, en la seva edició del mes de febrer del 1992. En l’article, el periodista J.M. Sansa, explicava que el cost de tot el projecte de la instal·lació de la carpa seria de 70 milions de pessetes.\nEl Tinent d’Alcalde d’Urbanisme, Àngel Fernández va encarregar a l’arquitecte Josep Ollé el 10 de juny de 1993 el seguiment de les obres de la tensoestructura (carpa) del Camp de Mart perquè tot estigués enllestit pel mes de setembre d’aquell any, quan es celebrava el Congrés Internacional d’Arqueologia Clàssica.\n«Pel que fa a la seva empresa, encara estem pendents que ens arribin tres còpies del projecte complet de la tenso estructura», deien l’arquitecte municipal, Josep Ollé, i l’arquitecte tècnic, Àngel Martínez Lanzas en un informe dirigit a BFI el 10 de maig de 1994. De fet, aquesta petició de documentació del projecte es va repetir més tard, el 7 de juny d’aquell any: «Falten plànols de planta, alçats i seccions i perspectives de la vela, etc […] Manquen també els originals dels plànols del projecte amb paper vegetal o suport-magnètic Autocad, còpia del disquet d’alçades i perspectives i còpia del vídeo del muntatge de la vela». Això coincideix amb la informació que va rebre Porta Enrere fa uns mesos: l’Ajuntament no disposa de la documentació necessària per fer un manteniment adequat de la carpa. Els tècnics, quan han anat a buscar els plànols i documentació no n’han trobat cap i això ha convertit aquesta instal·lació en un maldecap constant. Aquest fet també s’aprecia en el recent informe que l’empresa Arquitectura Tèxtil va fer el 13 d’octubre del 2017 sobre la carpa. En aquell dossier, s’apuntava: «Òbviament, per molt resistent que sigui la membrana, no podem fer cap valoració si no sabem quines són les càrregues o forces a les quals està sotmesa. No hem tingut accés al projecte i, per tant, no podem conèixer aquests valors».\nDe fet, l’arquitecte tècnic, Àngel Martínez Lanzas ja havia enviat un dossier a Bernardino Pinto, director de Hoescht Ibérica SA el 5 de maig de 1994 perquè aquesta empresa fes un estudi de conservació i manteniment de la carpa. Sorprèn que aquest estudi no el fes l’empresa encarregada del projecte d’instal·lació, BFI. De fet, l’alcalde de Tarragona, Joan Miquel Nadal, havia escrit a Bernardino Pinto el 18 d’abril del 1994 demanant-li que «li gestionés [a ell, l’alcalde] la possibilitat de comptar amb una persona experta en el teixit de la carpa de l’auditori del Camp de Mart, als efectes de poder-la contractar per al manteniment de l’esmentada carpa».\nEl 17 de febrer del 1997, el cap de la secció de Contractació de l’Ajuntament de Tarragona, Albert Melendo, escrivia a l’empresa italiana Tensoforma Trading SRL, autora material de la carpa, per a planificar els treballs de manteniment. Havien passat dos anys i mig després de la seva instal·lació. «Els agrairíem que ens indiquessin quins treballs haurien de fer-se anualment, així com altres qüestions tècniques que creguin necessàries, per a un bon manteniment de la instal·lació […] El fet que vostès siguin els dissenyadors i executors de la “Carpa”, ens ofereixen les màximes garanties per a seguir gaudint de la instal·lació durant molts anys».\nEl manteniment no s’ha resolt mai de manera satisfactòria i ningú volia assumir la responsabilitat de reparar els desperfectes que van anar sorgint a la carpa. De fet, BFI, empresa adjudicatària del projecte, va enviar un fax a Tensoforma Trading SRL (escrit en italià) on demanava l’ajuda dels tècnics d’aquesta última per a reparar els danys que havien aparegut aquell any. Era el mes de febrer del 1996 i la factura ascendia a 800.000 pessetes (4.808 euros). Tensoforma va al·legar que els desperfectes havien estat provocats per la manca de manteniment. De fet, en un ple municipal el 22 de febrer del 1996, el regidor a l’oposició Miguel Zanón va criticar durament la instal·lació de la carpa i denunciava que el cost de la mateixa ja ascendia a 170 milions de pessetes (1.021.720,58 euros) per culpa de totes les reparacions que s’havien hagut de fer sobre un pressupost inicial de 124 milions. Zanón assegurava que no hi havia cap tipus d’assegurança que cobrís les avaries. Però sí que n’hi ha una. Tensoforma tenia una pòlissa de responsabilitat civil i de qualitat del seu producte en benefici de BFI, empresa adjudicatària del projecte. La pòlissa és del 16 d’abril del 1991. La durada d’aquesta, segons consta en el document, era de 5 anys des de l’inici del muntatge de la tensoestructura i cobria els errors de càlcul de les prospeccions, les deficiències dels materials, els defectes de fabricació i de muntatge. Segons la documentació a la qual ha tingut accés Porta Enrere, aquesta pòlissa d’assegurança no es va fer servir mai i tot va anar a càrrec de l’Ajuntament de Tarragona.\nLes reparacions i obres que s’han hagut de fer a la carpa i a la resta de l’auditori, a banda dels que s’han explicat en aquest article, són moltes. De fet, des de l’any 2008 fins a mitjans del 2016 es van gastar 51.637 euros en arranjaments, entre ells, molts danys per vandalisme (reposició de cables i tubs d’acer inoxidable robats per un valor de 13.685,19 euros el 27 de març del 2015, per exemple). Segons l’Ajuntament de Tarragona, «l’empresa de manteniment d’edificis municipals ha rebut 339 ordres de treball des de l’any 2007 fins a l’actualitat» en referència a arranjaments a l’auditori del Camp de Mart.\nL’empresa Arquitectura Tèxtil ha estat, els últims anys, l’encarregada de fer el manteniment de la carpa. Aquesta empresa ha fet diversos informes per avaluar l’estat de la lona i també de l’estructura que la subjecta. L’any 2004 va dir en les seves conclusions: «La poca tensió sobre el tèxtil de la carpa pot provocar sacsejades fortes pel vent […] El conjunt de la carpa està en una situació delicada davant els forts vents i el seu deteriorament s’estima progressiu». Deu anys més tard, el 2014, va dir: «La coberta presenta un envelliment generalitzat en tots els seus elements. El més preocupant és l’estat de deteriorament de la membrana, un fet normal en una coberta muntada el 1994». El 13 d’octubre del 2017 Arquitectura Tèxtil va fer un altre informe. En aquella revisió, l’arquitecte nomenat per l’empresa, Ramon Sastre, assegurava que l’estat de conservació era «a simple vista, bo» però calia prendre una mostra de la membrana per saber-ne l’estat perquè amb una inspecció ocular era «gairebé impossible» determinar com es trobava. Segons l’informe, «sabem que les membranes, segons la seva qualitat i la seva exposició al sol, perden resistència i que a partir dels 20 anys és possible que la membrana hagi envellit suficientment com per no ser adequada al seu ús». Ramon Sastre apuntava que, després de parlar amb els tècnics que havien fet l’informe de l’any 2014, «els quals també van passejar per la coberta, comenten que hi ha sensació d’encartonament (pèrdua de flexibilitat) de la membrana».\nAbans que Arquitectura Tèxtil s’encarregués de fer el mateniment, una altra empresa, IASO, el gener de l’any 2000 manifestava a l’Ajuntament de Tarragona: «Manifestem la preocupació per la manca de manteniment de l’estructura tèxtil que dona cobertura a l’auditori i que és absolutament imprescindible». L’arquitecte municipal, en un informe al Cap de Contractació i Obres, subscrivia també l’afirmació d’aquella empresa. «Fins que no s’adopti, per part de qui correspongui, una clara i definitiva solució de fer un pas o baixador per la part posterior de l’escenari per a poder baixar una grua o un braç articulat que permeti arribar a tota la cremallera central de la lona, no es podrà demanar ni exigir mai a cap empresa cap manteniment adequat de l’estructura tèxtil», deia l’arquitecte municipal en aquell informe del gener del 2000. El tècnic de l’Ajuntament també afirmava que el 13 degener del 2000 havia fet arribar un altre informe al Cap de Servei d’Urbanisme on valorava la necessitat de fer una sèrie de treballs per a solucionar el problema de «les inundacions i humitats que pateix a cada aiguat aquell recinte». Uns aiguats i, sobretot, unes humitats, que són la causa dels problemes estructurals de l’auditori com s’explicava a l’inici d’aquest article.


Crònica del partit d'hoquei gel entre el FC Barcelona i CG Puigcerdà | NacióCerdanya\nCrònica del partit d'hoquei gel entre el FC Barcelona i CG Puigcerdà\nUn Puigcerdà combatiu però curt d'efectius cau a Barcelona per la mínima (0-0, 3-1, 0-1)\nArriba el derbi català d'hoquei gel\nRedacció | 02/10/2017 a les 19:55h\nArxivat a: Esports, FC Barcelona, CG Puigcerda, hoquei gel\nPancarta de suport per a Uri Pau exhibida pels companys d'equip | Alfons MM\nEl CG Puigcerdà va plantejar moltes dificultats en el seu desplaçament a la pista del FC Barcelon, un equip que la temporada passada estava molt per sobre dels de la Cerdanya. Enguany la diferència esportiva s'ha vist reduïda. Tot i no poder comptar amb els jugadors esperats en la prèvia, Barnola i els seus homes van plantejar un partit seriós, tenint en compte les cartes de les quals disposaven i els efectius convocats. Tot i la derrota es poden esperar duels molt igualats contra aquest rival quan encara queda de temporada, sobretot quan es pugui comptar amb la plantilla al complet.\nEl Puigcerdà començava el dissabte amb la incertesa de si podria disputar el partit a causa d'una avaria de la polidora de gel en el partit disputat pels júniors aquella mateixa tarda. Finalment es va poder comptar amb les condicions idònies per disputar el partit. Però la sorpresa estava en el gel. Ni Pierre Meynier ni Dani Almendros, amb els que l'entrenador comptava en la prèvia van poder vestir-se per diversos motius. Tampoc els germans Marc i Uri Paul, aquest darrer per un accident que farà que es perdi segurament la resta de la temporada i al que es va dedicar un emotiu record en acabar el partit. (foto 2 crèdit Alfons MM)\nEl primer període va resultar igualat en el marcador i de domini local altern, on primer els locals portaven la iniciativa fins pocs minuts abans d'acabar, quan el Puigcerdà va tenir les seves opcions. En el segon període, millor pels locals, es va veure trencada la igualada després d'un parell d'errors en zona defensiva que van costar 2 gols.\nPoc després arribaria un tercer en desviar el davanter un llançament en situació de superioritat pel Barça. Pocs segons abans d'acabar el període Oriol Boronat anotava passada de Nacho Granell i Bastien R Tona en una situació de doble superioritat favorable. El tercer període el Puigcerdà va agafar una mica el domini augmentant la pressió en la zona defensiva (forecheck) tot i que no va aprofitar les superioritats que va tenir. No només això, durant una d'elles van cometre un penal ben resolt pel porter Belyansky. A poc més de minut i mig de la finalització Pablo Muñoz anotava un golàs que va ser insuficient per remuntar el partit.\nUn Puigcerdà combatiu però curt d'efectius cau a Barcelona per la mínima (0-0, 3-1, 0-1) Foto: MRP PRODUCCIONES\nEl gel Puigcerdà cau a Jaca\nEl gel Puigcerdà torna a Jaca\nEl gel Puigcerdà no materialitza les ocasions i el Barça s'emporta el derbi\nDerbi català d'hoquei gel en lluita per a la 3a posició\nFèlix Millet, arribant aquest dilluns a l'Audiència de Barcelona | ACN\nComençar patint massa\nEn tres setmanes no s'ha resolt cap de les incògnites de l'endemà del 21-D. Si se sabés de què va aquesta legislatura tot seria més senzill. Avui també són notícia les concentracions pels presos, la ressaca de la sentència del Palau, la nova vida de Rabell, la Guerra del Golf i Sergi Bruguera


Gerard Figueras: “Espanya ha d’aportar una solució per acceptar esportistes de Kosovo”\nGerard Figueras, Secretari General de l'Esport de la Generalitat.\nEl secretari general de l'Esport recorda que l'advertència del COI no és nova i que també va planar abans de la celebració dels Jocs Mediterranis\nEl secretari general de l’Esport, Gerard Figueras, confia que el govern de Madrid posi aviat sobre la taula una “solució raonable” per garantir l’accés als esportistes de Kosovo que participin en campionats que es duguin a terme a l’Estat. En aquest sentit, ha volgut deixar clar que és “l’únic que actua així” i que, per tant, entén que caldria fer passos per “deixar de ser l’anomalia” en aquesta qüestió. Sobre l’amenaça del Comité Olímpic Internacional (COI) de recomanar a les federacions esportives d’arreu del món de “no celebrar competicions internacionals” a l’Estat espanyol si no accepta esportistes kosovars, Figueras ha recordat que aquest advertiment no és nou, ja que també es va haver d’afrontar una situació similar abans de la celebració dels Jocs Mediterranis del 2018.\nFigueras ha explicat que pensava que la solució que es va aportar en el cas dels Jocs Mediterranis Tarragona 2018, la qual va passar perquè els atletes kosovars poguessin participar amb un visat especial i desfilant sota la bandera del Comitè Olímpic de Kosovo, “es prendria com a norma” a partir d’aquell moment. Per aquest motiu, i en veure que al campionat del món de karate celebrat a Madrid no ha estat així, entén que l’advertiment del COI perquè creu que amb aquesta nova opció “s’ha fet un pas enrere” i s’està molt a prop de la línia del que es pot considerar com a “inacceptable”.\nEl secretari general de l’Esport ha dit que l’amenaça de l’organisme de recomanar a les federacions esportives d’arreu del món de “no celebrar competicions internacionals” a l’Estat espanyol si no accepta esportistes de Kosovo hauria d’implicar que el govern de Madrid hagi de “moure fitxa” per buscar una solució que, com a mínim, fos la mateixa que es va portar a terme en el cas dels Jocs Mediterranis. En aquest sentit, ha explicat que confia que aquesta arribi aviat perquè creu que per aquesta qüestió “no s’han de posar en perill” aquells esdeveniments esportius que acull Catalunya, que ha xifrat en uns 200 a l’any, ni “els que estan en negociació”. Tot i això, ha volgut deixar clar que, ara per ara, no creu que aquest tema pugui afectar el treball que s’està duent a terme en el cas de la candidatura dels Jocs d’Hivern Pirineus-Barcelona.\nFigueras també ha recordat que el COI va reconèixer el Comitè Olímpic de Kosovo en una assemblea celebrada l’any 2014 i que tant els comitès de l’Estat espanyol com de Rússia hi van votar a favor. El secretari general de l’Esport també ha explicat que l’únic que l’organisme està demanant és que “els atletes siguin tractats amb dignitat”, sense entrar en el debat del reconeixement de Kosovo com a estat.


Any Pompeu Fabra – Mes de maig « Aula 2.5\nAny Fabra – Mes de juny Any Pompeu Fabra – Mes d’abril\n24 juny 18\nA una setmana d’acabar l’elemental 3, vull agraïr a la nostra professora, Carme Aymerich, la seva dedicació, les classes amenes… la teva manera de transmetre la llengua i part de la història de Catalunya des de la neutralitat i el cor.\nHa sigut un plaer compartir amb tu i els meus companys aquests espais i aquest aprenentatge.\nUna fantàstica experiència compartida amb tu i els teus companys. Us dono les gràcies per la vostra implicació, per superar els obstacles i per la bona predisposició a participar en totes les activitats: Diana, Giulia, Melani, Ida, Jimena, Vanesa i Santi. I a Estela i Miguel, a les germanes Irene i Verónica i a Noelia i Teresa que durant un temps van formar part d’aquest grup.\nI recordeu les paraules de Fabra. “Cal no abandonar mai ni la tasca ni l’esperança”


CARRETONER/A AMB PDA - Ofertes de feina - Axxon - BRINGING TALENT TO BUSINESS\nCARRETONER/A AMB PDA\nLloc de treball: CARRETONER/A AMB PDA\nAxxon selecciona per important empresa situada a la comarca del Gironès un/a\n- Preparació de comandes amb PDA dins el magatzem frigorífic.\n- Treballarà a una temperatura de 3ºC a 8ºC\n- Control unitari de bultos\n- Descàrrega de palets amb carretilla frontal.\nImprescindible aportar experiència en la preparació de comandes amb PDA i tenir vigent el carnet de carretilla elevadora frontal.\nResidir en la provincia vacant.\nTolerancia al fred.\nTenir vehicle propi per desplaçar-se a treballar.\nHorari: Torn matí o tarda


Inici El Municipi Actualitat Ajuntament Atenció ciutadana Seu electrònica Transparència Participació Perfil contractant L'Ajuntament de Cabrils aprova el pressupost municipal per a l'any 2017El Ple de l’Ajuntament de Cabrils, que es va celebrar el proppassat dijous 24 de novembre, va aprovar inicialment el pressupost municipal per a l’any 2017 que ascendeix a la quantitat de 10.129.745,31 euros amb els vots a favor de CiU, MUC i PSC, el vot en contra d’ERC i l’abstenció del PP.\nDel pressupost previst per al 2017, un total de 9.152.520,37 euros aniran destinats a l’Ajuntament; una xifra que suposa un 10,34% més respecte al pressupost del 2016, que pujava a la quantitat de 8.294.468,00 euros. Per altra banda, el pressupost de l’Organisme Autònom Escola Bressol serà de 606.815,80 euros, mentre que pel Museu-Col·lecció Municipal es destinaran 26.700,00 euros i per a la societat mercantil Serveis i Promocions Municipals, S.A. (SEIPRO), 343.709,14 euros.\nEl regidor d’Hisenda, Manel Pérez, va ser l’encarregat de presentar la proposta de pressupost al Ple. En la seva intervenció va destacar la importància del pressupost per “mantenir el nivell dels serveis públics, enfortir el benestar, reforçar les infraestructures municipals, la via pública i un entorn urbà de qualitat, promoure la cultura, potenciar l’esport, la promoció econòmica i turística i la participació ciutadana, millorar la seguretat ciutadana i apostant per un Ajuntament transparent i compromès amb la implementació de les noves tecnologies”.\nPérez també va destacar que el pressupost municipal “compleix l’objectiu d’estabilitat pressupostària, així com el límit d’endeutament, i s’ha elaborat amb criteris de prudència en quant a la previsió dels ingressos”, els quals es preveuen lleugerament superiors als d’aquest any 2016, i que “pretén donar resposta a les necessitats del municipi a partir de la distribució dels recursos econòmics i financers obtinguts dels tributs i de les aportacions de les administracions supramunicipals”.\nPer al pròxim any, la proposta de pressupostos incrementa la dotació econòmica en algunes àrees sense que s’hagi elevat la pressió fiscal al contribuent. Les àrees que han augmentat el seu pressupost són les de serveis socials i de la dona, joventut, cultura i festes, participació ciutadana, societat de la informació, promoció econòmica, informació i promoció turística, infraestructures i via pública, tractament de residus, medi ambient, parcs i jardins, seguretat i ordre públic, administració general i fons de contingència. També destaca l’augment del pressupost per a les instal·lacions esportives durant l’any 2017, destinat principalment a la gestió directa del Complex Esportiu Municipal.


Gràcies Silvia Soler! ~ Biblioteca Pere Casaldàliga\nGràcies Silvia Soler!\n21.9.12 Susi No comments\nEl dia 20 de setembre a 2/4 de 6 de la tarda vam tenir la Silvia Soler a la biblioteca. La Silvia és periodista i escriptora, bona professional i fantàstica comunicadora. La gent va estar molt contenta. Va ser molt propera i carinyosa amb tothom. Va ser un plaer escoltar-la.


Salut detecta 91 casos nous de Covid en 24 hores\nL'hospital té un pacient menys a la Unitat de Cures Intesives\nActualitzada 31/10/2020 a les 17:25\nEl ministeri de Salut ha detectat un total de 91 casos nous de coronavirus en les darreres 24 hores, un nombre que eleva la xifra total de contagis des de l'inici de la pandèmia a 4.756, dels quals 3.899 corresponen a la segona onada. El nombre de recuperacions noves és de 98, fet que augmenta les altes totals a 3.475, i el de defuncions es manté estable en 75. Salut ha informat que actualment hi ha 1.206 persones infectades, de les quals 29 persones resten ingressades a planta de l'hospital Nostra Senyora Meritxell i una alta a la Unitat de Cures Intensives rebaixa el nombre de pacients a 9, amb vuit d'elles sota ventilació mecànica. La planta Covid d'El Cedre té 13 padrins, tots ells del mateix centre sociosanitari segons ha informat el Govern.\nAmb 100 diaris patirem molts mesos, cal què siguin entre 300 i 400 per dia i què Salut posi els professionals i medis què hauria d'haver posat ja a finals de l'any passat per garantir l'assistència dels què la necessitin i sobre tot de la resta de persones amb necessitats sanitàries. No es ppot postergar més intervencions i tractaments com s'està fent ara, amb quasi un any de retard.\nSergi va dir..S'hauria d"aprofitar que Catalunya i França ens tenen "tancats" per fer net de nou. Sino per Nadal estarem igual\nS'hauria d"aprofitar que Catalunya i França ens tenen "tancats" per fer net de nou. Sino per Nadal estarem igual\nHector va dir..Sembla que anem una mica millor,ànims a tots\nMillor? És una xifra molt alta!\nPer fi un missatge acertiu, clar que si!! Tot son queixes i els trastos al cap al veí!!\nSembla que anem una mica millor,ànims a tots


Tragèdies sense drames - L'independent de Gràcia\nDilluns, 18 de març de 2019 - 02:21h\nDesdramatitzar una tragèdia com és el càncer de mama -o tantes d’altres que vivim en primera persona o que es viuen de molt a prop- era el repte que un professor de dramatúrgia va proposar a Rosa Juan Devesa, ella que treballava de farmacèutica però que se’n va adonar que la resta de la seva vida no seria vendre aspirines; es veia més aviat a prop dels escenaris. El resultat va ser més que un treball formatiu i es va convertir en un tot projecte escènic que fa un any que camina. I ho fa de la mà de la companyia SaludArte, amb la direcció de Laya Martí i les coreografies de Ramón Oller. Destaca, pel seu protagonisme absolut, el paper que interpreta l’actriu Cybele Buffile. Del 21 al 31 de març es podrà veure al Teatre La Vilella, al Poble Sec, però l’autora de la peça no descansarà fins que es pugui veure en un escenari del districte. “Potser en determinades sales no té cabuda per manca d’espai, perquè el decorat són bàsicament bastides, però segur que trobarem un equipament o un teatre a Gràcia perquè es pugui representar l’obra”, explica la directora, convençuda que tant la temàtica i el tractament que se’n fa d’una situació com és el càncer de mama (“que el pateixen una de cada vuit dones”) agradarà al públic gracienc.\n‘La teta lisa’ està construïda a partir de testimonis reals, aquells que l’autora va recopilar durant un any intens. “Va ser un procés molt orgànic, on les dones van ser molt generoses, i em deixaven acompanyar-les en diferents moments del procés”. Amb tot aquest material, inspirat en dones de diferents edats i condicions socials que s’enfrontaven a la malaltia, la productora gracienca va elaborar un text amb un cert punt àcid de parodia, autocrítica i esperança que recorre totes les fases del dol. La idea, trencar l’estigma cap al càncer de mama.\nLa peça també aborda molts assumptes que giren al voltant de la malaltia: què passa pel cap a les dones en cadascuna de les fases; els seus canvis i processos: el càncer, el sexe i l’autoimatge; el canvi de perspectiva que provoca; la sensibilitat dels metges a l’hora de comunicar-lo; la dificultat laboral, el càncer i la pobresa; o la fortalesa que demostren moltes dones per a superar-lo. I la llista és més llarga. “Són setanta minuts on s’expliquen molts temes, és una veritable muntanya russa d’emocions”, clou Rosa Juan.


L'Hospital de Cerdanya podrà administrar quimioteràpia per via endovenosa a partir d'aquest estiu - Teleponent\nInici Salut L’Hospital de Cerdanya podrà administrar quimioteràpia per via endovenosa a partir d’aquest...\nL’Hospital de Cerdanya podrà administrar quimioteràpia per via endovenosa a partir d’aquest estiu\nLa possibilitat de fer aquest tractament a l'equipament evitarà el trasllat d'una quarta part dels pacients amb càncer\nL’Hospital de Cerdanya podrà administrar quimioteràpia per via endovenosa aquest any, la qual serveix per tractar càncers abdominals, de pròstata o de mama.\nLa idea és començar amb la quimioteràpia a algun pacient abans de l’estiu i que durant la tardor el servei ja estigui funcionant de forma estable. D’aquesta manera, segons les previsions del centre sanitari, és podrà evitar entre un 25 i un 30% de trasllats a Berga, Manresa i Barcelona.\nPer fer-ho possible s’ha condicionat un espai on es pot preparar la medicació amb una situació estèril, ja que aquest compta amb un sistema de circulacions i pressions de l’aire que evita els gèrmens. L’equipament ha de rebre la certificació de Salut i s’està formant professionals de l’hospital per poder-lo posar en marxa.\nEl director adjunt de l’Hospital de Cerdanya, Xavier Conill, ha explicat que, en uns inicis, entre 15 a 20 pacients podran rebre quimioteràpia per via endovenosa al centre, la qual cosa aproparà aquest tractament contra el càncer a la zona.\nEn aquest sentit, ha dit que fins ara ja s’administrava quimioteràpia oral i també es feia a Puigcerdà el control i seguiment dels afectats per aquesta patologia. L’objectiu és que el servei es pugui anar ampliant de forma progressiva.\nConill ha detallat que per fer aquest pas calia una sala on poder preparar la medicació amb un sistema de treball estèril, ja que aquesta s’ha d’administrar al moment. Amb aquest objectiu, s’han fet obres al servei de farmàcia per poder habilitar-la i ara el Departament de Salut haurà de certificar que tant els equips com els professionals i els protocols que se segueixen són adequats i “donen la seguretat necessària al pacient”.\nAra per ara, a l’Alt Pirineu i Aran s’administra aquest tipus de tractament a la Fundació Sant Hospital de la Seu d’Urgell i a l’Espitau Val d’Aran.\nArticle anteriorSalut informa de la mort de 23 persones amb covid-19 a Lleida durant les darreres hores\nArticle següentEl projecte Torre Salses preveu una inversió d’uns 110 milions i crear més de 1.000 llocs de treball


Aquest dimecres, primera escola de castells de la temporada – Capgrossos de Mataró\nFoto: 4d8 a la Plaça Gran en la diada ’15 anys 15 castells’ el 2011.\nLa següent ocasió en que els Capgrossos ens posarem la camisa d’actuar ja serà el dia 2 de juny, a la Plaça Gran de Mataró, en l’actuació del 23è Aniversari de la colla. Queden dues setmanes d’assajos sense actuació i el cap de colla Oriol Feliu va demanar divendres a la colla que els aprofitem per doblar la feina i intensificar la preparació dels següents objectius.\nL’Oriol vol un canvi de dinàmica que permeti fer un salt qualitatiu en aquestes dues setmanes, no tan sols de cara a la primera gran diada del calendari sinó també a la resta d’actuacions que comencen al juny.\nEls Capgrossos, doncs, demanem a la nostra massa social que s’impliqui per perfilar els nous objectius entre una gamma de castells que ja es treballem a assaig com són el 7 de 8, el 5 de 8, la torre de 8 amb folre, el pilar de 7 folrat o el 3 de 9 amb folre.\nEls assajos són dimarts i divendres, en l’horari habitual. No hi fallis!


Salada i salvada | Catorze.cat\nAina Fullana Llum | 21/03/2018 a les 19:13h\nI un dia va arribar l’agost i, encara que a partir de llavors la meva vida va seguir sent un caos, va ser diferent. M’havia caducat el carnet d’identitat, així que vaig decidir aniria en prest a la policia per a renovar-lo. A les sis i mitja del matí ja feia cua i vaig poder ser de les primeres en entrar. Devia fer anys que no em despertava tan prest. A les set i quart ja era a fora i no sabia a on anar ni què fer. El que em feia més ganes era anar a la platja, però hi havia d’anar sola? Mai no ho havia fet. “Ho provaré”, vaig pensar. “I si no m’agrada, tornaré”. Vaig anar a casa, em vaig posar el biquini, vaig agafar L’art d’estimar i vaig partir cap a Cala Mirall. Abans de les vuit hi vaig arribar i, com esperava i desitjava, no hi havia ningú.\nDurant uns segons vaig observar, des de dalt, tota la cala, vaig espirar les mates verdes i les roques nues i vaig sentir la frescor marina del matí d’un estiu molt calorós. Vaig baixar i em vaig col·locar a una roca que tenia una mica de forma, que semblava mínimament còmoda per a encaixar-hi el meu cul i la meva esquena. Vaig deixar la bossa i em vaig treure el vestit, vaig escollir amb calma la roca que em faria de trampolí i, quan hi vaig ser al damunt, els dits del peu nuus que guaitaven cap a la mar blava i verda i cel i transparent, em vaig desfer els sostenidors, deixant-los caure ran els peus, i em vaig llançar a l’aigua sense pensar-m’ho dues vegades. I vaig nedar molt, cap a l’horitzó, cap a l’infinit desert, cap a la mar fonda i solitària. Vaig nedar sola, amb la mar gran i profunda com a únic testimoni, que m’acollia i m’abraçava i em bressolava, calmada, serena, imponent. Em feia una mica de por, entregar-me als seus braços freds, sola, sense ningú que em pogués salvar si aquests braços m’engolien. Però precisament aquesta por era el que em conferia aquella sensació, aquella cosa... La llibertat.\nQuan començava a tenir els dits arrugats i els llavis salats, vaig tornar a baix de la meva roca trampolí i vaig pujar escalant fins a la meva roca butaca. No sabia quina hora era però el sol ja començava a escalfar, a ser d’agost. Em vaig ajeure a la roca càlida, banyant-la tota, i la vaig sentir amb tot el meu cos gairebé nuu. De cara al sol, vaig aclucar els ulls i, a poc a poc, em vaig anar fonent amb la roca, em vaig anar tornant aire i gotes de mar, vaig esdevenir un raig de sol calent i lluminós. I així, xuclant l’energia del sol i de la mar i de les roques i de les mates, vaig aprendre que sola, o amb mi mateixa, també podia estar bé.\nTambé sabia estar-hi i hi estava i no calia donar-hi voltes. Quan els cabells ja no em degotaven i la pell em cremava deliciosament, va començar a arribar gent. Primer, un home major amb un canet blanc i pelut. Es van ficar dins l’aigua i no els vaig veure en una bona estona. Mentrestant, vaig treure L’art d’estimar i em vaig submergir en les seves pàgines beixes d’eternitat (me l'havien prestat i no estava gaire nou). I encara va arribar més gent: una parella de joves i una nena i una mare. Sorprenentment, a mi em va ser indiferent: jo vaig continuar damunt la meva roca butaca, concentrada en la lectura, amb els pits a l’aire. Fins que algú va demanar “quina hora és” i algú li va contestar “les dotze i mitja” i jo vaig pensar “és hora de tornar a casa”, i vaig tornar.\nI vaig somriure durant tot el camí i per la carretera vaig cantar totes les cançons que sonaven per la ràdio, com solia fer abans. I durant tot el dia vaig sentir la meva pell salada i daurada de sol i els meus cabells arrissats i frescs de mar. I al vespre, dins el llit, abans d’adormir-me, em va entrar una espècie de curiositat. I em vaig tocar. Per primera vegada. Què era allò? No ho sabia i a la vegada sí: allò era jo. I jo em podia agradar. I em podia tocar i abraçar i em podia imaginar i em podia crear i recrear i explorar i assaborir i sentir i podia explotar. I era meravellós. Era meravellosa, jo.\n* Text guanyador del 1r premi categoria joves al concurs Relats en Femení 2018, organitzat pel Centre Cívic i la Biblioteca de la Sagrada Família.


Esquerra Igualada ha emès un comunicat seguint el fil de la darreres setmanes per tal d’aportar propostes a la problemàtica de la seguretat a la ciutat, emulant en aquest cas en la bona feina feta a altres municipis. Tanmateix, el grup municipal republicà proposa modificar l’actual composició de la junta de seguretat per tal de transformar-la en una junta de “civisme i convivència”. Segons Conill, “la convivència local és un factor clau que interpel·la molt més enllà de les forces policials, per tant requereix de la participació de sectors com les associacions de veïns, els comerciants de la ciutat, les associacions de comerciants, els sindicats, col·lectius feministes, agents del tercer sector, etc. En definitiva, convertir-ho en un espai transversal de ciutat que abordi amb profunditat aquesta qüestió i que doni veu a tothom qui pugui aportar en el debat”.\nArran dels darrers esdeveniments viscuts a la ciutat en els últims mesos, el govern municipal d’Igualada ha presentat una bateria de mesures enfocades a pal·liar els problemes l’incivisme a Igualada, algunes de les principals propostes han estat l’increment d’agents locals o la instal·lació de càmeres de seguretat en determinats punts. Des d’Esquerra valoren aquests fets, però ho considera “insuficient” i demanen “anar més enllà i abordar la problemàtica des de tots els àmbits i amb el suport de tots els actors de la ciutat, no només els institucionals”. És per això, que remarquen que la línia a seguir és la “d’ampliar la junta de seguretat local, actualitzar-la i usar-la com a eina de ciutat que és”.\nArticle anteriorNou concert al Cicle Música de Primera Fila del Teatre de l’Aurora\nPròxim articleSanta Margarida de Montbui organitza nombroses activitats per commemorar el 25N


21 de juliol de 2016 (00:20 CET)\nEl conseller de Transparència, Responsabilitat Social, Participació i Cooperació, Manuel Alcaraz, ha tractat amb el president de la Federació de les Fogueres de Sant Joan, Manolo Jiménez, la refundació del Consell de Festes de la Comunitat Valenciana. Este és un òrgan que es va crear fa anys amb una funció mediadora entre les organitzacions festives i la ciutadania, però que ha estat inactiu. La intenció de la conselleria és revitalitzar-ho i inclús replantejar les seues funcions considerant les festes, segons Alcaraz, "com un element de participació molt ric que hem de promocionar i defendre".\nEl conseller ja va analitzar la possible refundació del Consell de Festes amb la Junta Central Fallera, que va ser qui va plantejar esta iniciativa en una trobada prèvia. Ara la intenció d'Alcaraz és reunir-se amb la resta d'associacions festives de la Comunitat per a polsar les diferents opinions respecte d'això. "Hem de tendir ponts i col·laborar entre la Generalitat i les festes per la seua importància identitària, cultural i cívica", ha dit el conseller.\nPer la seua banda, el president de la Federació de les Fogueres de Sant Joan, Manolo Jiménez, ha agraït esta proposta "perquè entenem que l'agermanament amb totes les festes de la Comunitat Valencià és positiu per a enfortir la nostra identitat, el nostre territori i la nostra economia". En este sentit, ha plantejat al conseller la possibilitat que en este Consell de Festes, comptant amb altres organismes de la Generalitat com ara Turisme, es tracte de consensuar agendes així com generar accions promocionals per a atraure a un nombre més gran de visitants.\nA més de la refundació del Consell de Festes de la Comunitat Valenciana, un altre dels temes que han tractat en la reunió el conseller i el president de la Federació de Fogueres ha sigut el calendari festiu. Manuel Jiménez ha explicat que han sol·licitat, junt amb les associacions hostaleres, un estudi per a reorganitzar el calendari i poder plantejar un pont festiu en tota la Comunitat Valenciana coincidint amb les Fogueres de Sant Joan ja que "el 60 per cent dels visitants que vénen a Alacant durant estos dies són valencians". Per a Jiménez es tracta de "facilitar una major ocupació hotelera i generar economia" i ha afegit que "estem trobant diàleg i ganes de col·laborar per part de les administracions".\nEn este sentit el conseller Manuel Alcaraz ha destacat la decisió del Consell perquè el 24 de juny siga festiu en tota la Comunitat i s'ha mostrat partidari de "buscar fórmules en què efectivament puguen casar tots els interessos". Segons Alcaraz, "cal buscar consensos i evitar generar una antipatia cap a la ciutat d'Alacant que no ens mereixem".


10/01/2015 – Personatges ambigus s’acosten a Medjugorje\nLa Mare de Déu, en molts dels seus missatges, ens parla del Maligne, de com Satanàs vol destruir els seus plans de pau i salvació. En pregària, dejuni i adoració es descobreixen i s’espanten els plans malèfics del Maligne.\nEs necessita prudència fins i tot quan anem en peregrinació a Medjugorje. Com pelegrins hem de saber que en aquest lloc hi poden haver trampes d’estranys personatges.\nAvui us vull advertir sobre algunes situacions que succeeixen a Medjugorje.\nLa primera és aquest grup de poloneses amb el vel vermell que s’acosten sovint a Medjugorje amb relíquies, que en realitat no ho són, perquè les persones les besin. També regalen mans santes de Crist i medalletes de la Mare de Déu. Us recomano no agafar-les.\nPerò qui són? Es fan dir Cavallers de Jesucrist Rei. Han estat fundats per un sacerdot que es diu Piotr Natanek, que ha estat suspès pel cardenal Dziwisz. Els motius? Ho explica el mateix cardenal en la carta següent:\n“Em dirigeixo a vosaltres, estimats germans i germanes en Crist, amb una difícil però important comunicació. Com a bisbe de l’Església de Cracòvia i tenint la responsabilitat de vetllar per\nla seva unitat, per la veritat i credibilitat de l’Evangeli de Jesucrist, m’he vist obligat a prendre decisions crucials contra un sacerdot de l’arxidiòcesi, el pare Piotr Natanek i castigar-lo amb la suspensió, d’acord amb la disposició del Codi de Dret Canònic. Això vol dir que el pare Natanek no pot exercir cap funció sacerdotal ni exercitar la potestat de govern.\nAquesta decisió s’ha pres després de moltes advertències canòniques i decrets disciplinaris al pare Natanek, que ha violat les disposicions des del moment en què ha rebutjat la proposta de parlar amb els seus superiors, qui l’han convocat moltes vegades. Cada sacerdot promet honor i obediència al seu bisbe i als seus successors. El pare Natanek ha vulnerat aquesta promesa.\nLa base d’aquesta decisió és fruit de la desobediència del pare Natanek i dels seus ensenyaments que es contradiuen amb els ensenyaments de l’Església en la qüestió de\nla reialesa de Jesús. Ell es basa en revelacions provades i en ensenyaments a l’estranger inspirades en la doctrina de l’Església de sectes escatològiques. El pare Natanek distorsiona en certa manera la doctrina consolidada de l’eficàcia de la salvació a l’Església però també de la devoció a la Mare de Déu, dels àngels i dels sants, tot barrejat amb nocions màgiques de fe que porten a la ridiculització de l’Església.\nEn el seu missatge, distribuït per les xarxes socials, treu autoritat als bisbes i als sacerdots acusant-los d’incredulitat i d’obrar recíprocament amb els enemics de l’Església. Com a resposta a les crítiques dels seus col·legues pastors i sacerdots, intenta crear la seva pròpia estructura, animant als seus fidels a formar part de l’Església universal i exposant-los a grans danys morals i espirituals.\nAl mes de juny va celebrar il·legalment, per exemple, un matrimoni sense l’autorització pertinent a la llei eclesiàstica.\nEm dirigeixo doncs als qui es relacionen amb el pare Natanek. Ajudeu-lo a tornar a la comunió amb l’Església i a la unió amb el seu bisbe. Si continueu participant i obrant segons les seves conviccions actuals, sereu corresponsables de la confusió i del mal a l’Església i a la seva comunitat.\nEstimats germans i germanes, la decisió presa partint de la meva responsabilitat apostòlica em produeix un gran dolor patern envers Cracòvia i la comunitat sencera de l’Església. Espero que aquestes paraules serveixin al pare Natanek per tornar al ministeri fructífer i fidel de l’Església catòlica.\nSi el sacerdot pren el camí correcte i legítim, el camí de la penitència i de la reparació del mal, pot demanar l’exempció de la pena.\nEs prega pregària constant també per la unitat, l’harmonia i la fidelitat de tots els pastors i fidels de l’Església mitjançant la intercessió de Maria, Mare de l’Església, dels nostres sants patrons i en particular per la intercessió de sant Joan Pau II”.\nUn altre cas estrany es troba als peus del turó de les aparicions on recentment s’ha venut una vella casa a una coreana. Això és el que m’ha escrit un pelegrí de Medjugorje:\n“Vaig anar de peregrinació a Medjugorje i vaig veure un lloc que fins l’any passat no havia existit i vaig veure una cosa que em va torbar molt. Vaig anar fins a la creu blava a resar, en arribar al lloc vaig veure una nova construcció amb dues portes on hi havia escrit Kapela. M’hi vaig acostar per fer una ullada: a dins hi havia moltes imatges religioses, moltes espelmes enceses amb les flames agitades, i un home de genolls amb el rosari penjat, amb un crucifix en una mà i una estàtua de la Mare de Déu a l’altra. Al seu costat, una dona de baixa estatura amb els cabells i ulls negres, la pell de color d’oliva i la mirada fosca, vestida amb vels blancs, resava fent rituals amb un líquid blanc que li va fer beure. Després li va fer fer un petó al crucifix i a la Mare de Déu i després li va tirar a sobre del cap una mica d’aigua d’una ampolla de plàstic. Descompost i amb ganes de vomitar, me’n vaig anar, però com que sóc tafaner hi vaig tornar l’endemà. A dins no hi havia ningú, només les espelmes enceses. Vaig veure que\nhi havia una escala de fusta, vaig pujar a poc a poc i vaig veure que a l’altell hi havia alguns llits fets només de xarxa i matalassos amb l’edredó. Però aquesta vegada em vaig quedar molt impressionat i em va tornar a venir la sensació de nàusea quan vaig sentir veus lamentant-se.”\nUs he mostrat dos casos. Potser la parròquia no pot fer res per controlar aquestes situacions però clarament pot posar en guàrdia d’abusos eventuals. Per això hem d’avisar al màxim de persones sobre aquests enganys amb l’objectiu de no deixar-nos seduir per falsos profetes.\nFont: https://www.annalisacolzi.it/personaggi-ambigui-si-aggirano-attorno-alla-collina-di- medjugorje/


En marxa la reforma de la plaça Santa Rafaela Maria d'Alcoi\n2:08 pm - Wednesday, 3 June 2020\nEn marxa la reforma de la plaça Santa Rafaela Maria d’Alcoi\nL'obra transformarà el final del carrer Ferran el Catòlic, tallada al trànsit fa dos anys i que passarà ser part de la plaça, amb una redistribució dels jocs.\nJa ha començat la reforma integral en la plaça Santa Rafaela Maria, situada al final del carrer Ferran el Catòlic, és finançada al 70% per aquestes ajudes de la Diputació. L’obra transformarà el final del carrer Ferran el Catòlic, tallada al trànsit fa dos anys i que passarà ser part de la plaça, amb una redistribució dels jocs.\nEn total, el projecte està pressupostat en 195.102,47 euros, encara que l’obra va ser adjudicada per 165.600,6 euros a Asfalts i Construccions Aitana SL, que va presentar la millor de les 20 ofertes que va haver-hi.\nLa iniciativa inclou la creació d’una nova zona de jocs infantils, la posada al mateix nivell de l’enjardinat de la plaça i tecnologia led en el sistema d’il·luminació. La zona de jocs infantils inclou un innovador joc interactiu, pioner a Espanya i que està instal·lat en molt pocs municipis.\nJordi Martínez, regidor d’Obres i Serveis, destaca que: “Aquesta actuació recupera un espai per a les persones, tenim una zona segura que evita els possibles problemes que podien tindre els escolars en eixir del col·legi, tant amb la vorada perquè ara és accessible en estar tot a la mateixa altura, com amb els vehicles, encara que cal ressaltar que aquest perill ja l’eliminem quan decidim tallar aquest carrer al trànsit, però faltava, tal com havíem promés la reforma integral”.\nL’actuació contempla el gual que té el Col·legi Esclaves SCJ, per la qual cosa podran continuar entrant i eixint els vehicles propis del centre educatiu. També, lògicament, s’ha tingut en compte el possible accés de vehicles d’emergències per al col·legi o la mateixa plaça en cas que hi haja necessitat, des del carrer Arquebisbe Domenech.\n“Aquesta plaça està situada en un dels llocs ‘més cèntrics’ del barri, té molta afluència i gràcies a aquesta actuació permetrem el seu major gaudi i seguretat”, indica l’edil d’Obres, qui conclou recordant que “és important destacar que s’han presentat 20 empreses per a realitzar aquesta actuació, això ocorre perquè saben que aquest ajuntament paga al cap de 7 dies, alguna cosa que abans no passava, gràcies a això hem aconseguit que finalment l’actuació haja suposat una reducció en el preu final de 29.501,87 euros”.\nDes de la Regidoria d’Obres es recorda que totes les obres que contracta l’ajuntament, tal com estableix el plec de condicions tenen un període de garantia i que en cas que hi haja algun problema, l’empresa és la que es fa càrrec d’aquest.\nPrevious articleL’àvia dels menors assassinats a Godella va denunciar la situació davant el jutjat\nNext articleManolo Mata explica que Aznar “no és benvingut” perquè representa “el pitjor que li ha pogut passar al poble valencià”


Ramon Àlvarez, btt - ciclocross - carretera- running: de febrer 2013\nOPEN CV XCO BENIDORM\nHi ha gent que per qüestions de feina no li agrada que les proves de l'Open es celebren en dissabte per la vesprada, a mi m'encanta, la motivació es total!. En la volta de reconeixement vam comprobar que el circuit benidormer era molt "heavy" i que a la mínima errada podries acabar a l'hospital, doncs també em va agradar i trobe que es el circuït més divertit que he fet.\nLa eixida sabia que me la tenia que prendre en calma, ja que aplegaven "apilotonats" al "Dragon Khan", una baixada en caiguda lliure possiblement la més espectacular de la Comunitat. Allí, entre la pols i els nervis les caigudes eren constants i ja era dificil baixar-ho amb la bici carregada al llom, però sortirem il·lessos.\nBaixada del Dragon Khan, "salvese quien pueda"\nDesprés de la 1a volta a em va tocar disfrutar, les distàncies eren majors i cada vegada coneixia més el recorregut, les voltes les feia més ràpides. Tenia sensacions diferents a les d'altres vegades, atacava les pujades amb força i determinació, baixava els tobogans amb soltura i quan tocava baixar de la bici ho feia amb agilitat i rapidesa.\nVaig acabar sense ser doblat i francament amb les cames fresques i sense sensació de fatiga, possiblement haja fet la millor cursa btt, però amb la quantitat de gent que hi participa es tot més dificil, a més molts d'ells fan vida com a professionals i aixó no ho puc fer. Però amb el que faig i amb el que tinc intente donar-ho tot i de moment estic el 38 a la general, encara que en les classificacions colen davant a gent que ha quedat per darrere meua i agafen punts que tal vegada puguen ser determinants per al final de l'Open.\nEl próxim diumenge a Chelva espere continuar aquesta progressió, si les caigudes i els problemes mecànics no ho impedixen.\nEnviat per Ramon a 15:15\nOPEN C.V. XCO ELX\nJa estic ací un altra vegada per contar la crónica d'un altra competició, la btt. Comence el meu 3er open de la Comunitat Valenciana amb moltes il·lusions, però veig que el nivell cada any puja moltíssim i on abans erem uns 30 èlits a l'escomençament de cada open, enguany erem 50. Una parrilla amb 100 persones entre èlits, sub-23, sèniors i juniors, molta gent, més que mai. Les primeres rampes em costen barbaritats, ja que a les enganxades i parons tinc que sumar-li que les pates en gelat no em funcionen. Intente recuperar temps a les primeres baixades i zones tècniques però l'aglomeració de gent no em deixa fer la meu cursa i fins la 2a volta no agafe el ritme.\nGràcies Pina per les fotos, impressionants!\nEl circuït es molt divertit, tal vegada el millor que he fet en un Open, tot el contrari del que deia la gent, si que era tècnic, ja que a la mínima que et descuidaves, ja havies rebentat el neumàtic en alguna de les moltíssimes pedres que hi havien incrustades al terreny. Per tant hi havia que anar molt concentrat, però prompte comence a estar més a gust i cada volta realitzava millor temps, fins que aparegueren 2 "obusos" que em pasaren i quasi em lleven el casc, els dos primers de la cursa em van doblar a mitjan de la 4a volta. D'aquesta manera em disposava a completar els últims km's més que satisfet, ja que he mantingut un bon ritme i comparant temps en altres categories i corredors, trobe que porte millor nivell que al 2011.\nEnviat per Ramon a 15:33


(→Una comunitat internacional)\n'''KDE''' és més que un programari. Es tracta d'una '''comunitat''' composta per programadors, traductors, col·laboradors, artistes, escriptors, distribuïdors i usuaris de tot el món. El nostre equip internacional de tecnologia s'ha compromès a crear el millor programari lliure per a l'escriptori. I no només els col·laboradors, també els usuaris i fans del programari KDE es poden trobar al voltant de tot el globus, donant ajuda a altres usuaris, difonent les notícies, o simplement gaudint de l'experiència.</translate>\n==Una nova i brillant àrea de treball== <!--T:4-->\n'''KDE''' va començar la seva vida com un entorn d'escriptori. Com la seva activitat ha crescut, el KDE és ara '''un equip internacional que crea Programari obert i lliure'''.\nRevision as of 12:28, 12 January 2011\nRetrieved from "https://userbase.kde.org/index.php?title=What_is_KDE&oldid=135384"


El dijous 23 de març, a les 13 h, a El Centre – Eix de Negoci, de Santa Coloma de Farners, es farà l’acte públic de reconeixement a Pol Ribas Pibernat com a millor iniciativa empresarial\nL’encarregat d’atorgar el guardó a la millor iniciativa emprenedora serà el president de l’ens comarcal, Salvador Balliu\nEl Consell Comarcal de la Selva ha distingit l’empresa de Vilobí d’Onyar Espcializados Media,SL, de l’emprenedor Pol Ribas Pibernat, com a la millor iniciativa empresarial posada en marxa durant l’any 2016 d’entre les més de 300 a les quals s’ha donat assessorament des del Servei de Creació d’Empreses de l’entitat.\nA l’hora de fer aquesta distinció s’han tingut en compte aspectes com l’esperit emprenedor en una persona molt jove, el seu caràcter tecnològic, el creixement que ha experimentat l’empresa en poc temps, la generació de llocs de treball, entre altres criteris.\nA banda d’un diploma que l’acredita com a Iniciativa Emprenedora La Selva 2016, Grupo Espcializados Media, SL rebrà també un pla de mentoria pràmium durant tot l’any 2017, amb l’objectiu d’ajudar-la a consolidar-se i créixer durant el segon any de vida. Aquest pla de mentoria inclou l’assessorament individualitzat per part d’assessors especialitzats en diferents àmbits de la gestió empresarial: anàlisi de l’estat actual del negoci, assessorament financer, assessorament en organització interna, assessorament en l’estratègia de màrqueting, estratègies de futur i creixement.\nGrupo Espcializados Media SL és un projecte impulsat per l’emprenedor Pol Ribas Pibernat i es tracta d’un mitjà de comunicació en línia sobre tecnologia digital.\nAquest jove vilobinenc té un esperit emprenedor des de ben jove, ja que amb només 16 anys ja va obrir el seu propi canal de Youtube on parlava de recomanacions sobre novetats tecnològiques que sortien al mercat i on va aconseguir un gran volum de seguidors.\nA partir d’aquest moment, en Pol decideix apostar pel seu projecte i inicia el procés de tutorització i assessorament per tirar endavant la seva empresa, estudiant el model de negoci a través d’El Centre Eix de Negoci de Santa Coloma de Farners.\nFinalment, el mateix any 2016 es constitueix formalment l’empresa Grupo Espcializados Media SL, que actualment ja compta amb nombrosos treballadors i col•laboradors, i que ja està pensant en nous projectes relacionats amb el món digital i les tecnologies mòbils.\n(Imatge d'arxiu d'en Pol Ribas)\nLa gala de lliurament de premis posa el punt i final a la segona mostra de curtmetratges del projecte...\nLa gala de lliurament de premis posa el punt i final a la segona mostra de curtmetratges del projecte #itutambé, que impulsa el Consell Comarcal de la...


[Setmana 38/2018] Bones notícies a mitges amb l’IBI i dades de seguretat enganyoses | Connexió #Badalona\n[Setmanalment envio als meu canal de Telegram un resum de l’actualitat local des de la perspectiva del govern de Badalona i d’ERC, el partit que represento. Aquest és el contingut de la setmana 38 de 2018]\n🏖 ERC va reclamar dimarts a la delegada del govern espanyol l’estabilització de les platges i la descontaminació del litoral badaloní. Teresa Cunillera va visitar la ciutat i vam aprofitar per recordar-li que el nostre grup fa temps que reclama mitjançant al·legacions al pressupost de l’estat, que es compleixi el deute amb el municipi.\n🏢 #Badalona posa en marxa campanya subvencions d’IBI, a partir d’aquest dilluns 24 de setembre. Una bona notícia a mitges. Aquí explico perquè.\n🚦 Setmana de la mobilitat controvertida amb una programació d’actes interessant; però amb uns esperats camins escolars q entren en funcionament amb una certa precipitació i alguns problemes de senyalètica i algunes notícies inquietants, com l’ambigüitat del govern en defensar un passeig marítim sense vehicles. Aquí els camins que s’inauguren.\n👮♀ Aquesta setmana s’han conegut les dades sobre seguretat, una lectura volgudament negativa. A quina agenda serveix aquesta mirada? Més, aquí.\n⚡ Resum 2.0 del #debatbdn d’aquest mes a Televisió de Badalona sobre actualitat política a la ciutat. Aquí podeu recuperar el més destacat del que es va comentar a la tertúlia.\n🔬 El campus sanitari i d’investigació de Can Ruti, un dels nostres grans capitals de ciutat. Aquí un resum de les darreres descobertes, només en el darrer mes!\n📅 Aquesta setmana ens hem reunit amb l’associació de Sant Crist, de La Mora i de Coll i Pujol. També amb la FAVB i la Fundació Badalona Capaç. Hem participat també en els actes de la Setmana de la Mobilitat i en les diferents concentracions per les llibertats i els drets a Catalunya (20S + dilluns a la plaça de la Vila). Més sobre la meva agenda, en aquest enllaç públic.